title: 2008/647/ES,Euratom: Sklep Sveta z dne 15. julija 2008 o imenovanju finskega člana Evropskega ekonomsko-socialnega odbora

text:
               8.8.2008

               SL

               Uradni list Evropske unije

               L 213/37

      SKLEP SVETA

   z dne 15. julija 2008
   o imenovanju finskega člana Evropskega ekonomsko-socialnega odbora
   (2008/647/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2006/651/ES, Euratom (1),
   ob upoštevanju predloga finske vlade,
   ob upoštevanju mnenja Komisije,
   ker se je zaradi odstopa g. Eera LEHTIJA sprostilo mesto člana Evropskega ekonomsko-socialnega odbora –
   SKLENIL:
   Člen 1
   G. Thomas PALMGREN, predstavnik za mednarodne zadeve v Suomen Yrittäjät (Združenje finskih podjetij) se za preostanek mandata, ki se izteče 20. septembra 2010, imenuje za člana Evropskega ekonomsko-socialnega odbora.
   Člen 2
   Ta sklep začne učinkovati na dan sprejetja.

      V Bruslju, 15. julija 2008

            Za Svet

            Predsednik

         M. BARNIER

      (1)  UL L 269, 28.9.2006, str. 13. Sklep, kakor je bil spremenjen s Sklepom 2007/622/ES, Euratom (UL L 253, 28.9.2007, str. 39).


title: 2012/631/SZVP: Sklep Političnega in varnostnega odbora EULEX KOSOVO/2/2012 z dne 12. oktobra 2012 o podaljšanju mandata vodje misije Evropske unije za krepitev pravne države na Kosovem, EULEX KOSOVO

text:
               16.10.2012

               SL

               Uradni list Evropske unije

               L 282/45

         SKLEP POLITIČNEGA IN VARNOSTNEGA ODBORA EULEX KOSOVO/2/2012
   z dne 12. oktobra 2012
   o podaljšanju mandata vodje misije Evropske unije za krepitev pravne države na Kosovem (1), EULEX KOSOVO
   (2012/631/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 38 Pogodbe,
   ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem, EULEX KOSOVO (2), in zlasti člena 12(2) Skupnega ukrepa,
   ob upoštevanju naslednjega:

               (1)

               Na podlagi člena 12(2) Skupnega ukrepa 2008/124/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja misije Evropske unije za krepitev pravne države na Kosovem (EULEX KOSOVO), vključno z odločitvijo o imenovanju vodje misije.

               (2)

               Svet je 5. junija 2012 sprejel Sklep Sveta 2012/291/SZVP (3) o podaljšanju trajanja misije EULEX KOSOVO do 14. junija 2014.

               (3)

               PVO je 27. julija 2010 na predlog visokega predstavnika Unije za zunanje zadeve in varnostno politiko (VP) sprejel Sklep 2010/431/SZVP (4) o imenovanju g. Xavierja BOUTA DE MARNHACA za vodjo misije EULEX KOSOVO z učinkom od 15. oktobra 2010. Njegov mandat je bil kasneje s Sklepom EULEX KOSOVO/1/2012 (5) podaljšan do 14. oktobra 2012.

               (4)

               VP je 4. oktobra 2012 predlagal podaljšanje mandata vodje misije EULEX KOSOVO g. Xavierja BOUTA DE MARNHACA do 31. januarja 2013 –

         SPREJEL NASLEDNJI SKLEP:
   Člen 1
   Mandat vodje misije Evropske unije za krepitev pravne države na Kosovem, EULEX KOSOVO, g. Xavierja BOUTA DE MARNHACA se podaljša do 31. januarja 2013.
   Člen 2
   Ta sklep začne veljati na dan sprejetja.

      V Bruslju, 12. oktobra 2012

            Za Politični in varnostni odbor

            Predsednik

         O. SKOOG

      (1)  To poimenovanje ne vpliva na stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

      (2)  UL L 42, 16.2.2008, str. 92.

      (3)  UL L 146, 6.6.2012, str. 46.

      (4)  UL L 202, 4.8.2010, str. 10.

      (5)  UL L 154, 15.6.2012, str. 24.


title: 2007/1/ES: Sklep Sveta z dne 1. januarja 2007 o imenovanju članov Komisije Evropskih skupnosti

text:
               4.1.2007

               SL

               Uradni list Evropske unije

               L 1/4

      SKLEP SVETA

   z dne 1. januarja 2007
   o imenovanju članov Komisije Evropskih skupnosti
   (2007/1/ES)
   SVET EVROPSKE UNIJE JE –
   ob upoštevanju Akta o pogojih pristopa Bolgarije in Romunije k Evropski uniji in prilagoditvah pogodb, na katerih temelji Evropska unija, zlasti člena 45 Akta,
   ob upoštevanju mnenja Evropskega parlamenta,
   v soglasju s predsednikom Komisije –
   SKLENIL:
   Člen 1
   Za člane Komisije za obdobje od 1. januarja 2007 do 31. oktobra 2009 so imenovani:

               gospa Meglena KUNEVA

               gospod Leonard ORBAN.

         Člen 2
   Ta sklep začne učinkovati 1. januarja 2007.
   Člen 3
   Ta sklep je objavljen v Uradnem listu Evropske unije.

      V Bruslju, 1. januarja 2007

            Za Svet

            Predsednik

         F.-W. STEINMEIER


title: 2012/511/EU: Sklep Sveta z dne 23. julija 2012 o podpisu Konvencije o podpori pri preskrbi s hrano v imenu Evropske unije

text:
               22.9.2012

               SL

               Uradni list Evropske unije

               L 256/3

         SKLEP SVETA
   z dne 23. julija 2012
   o podpisu Konvencije o podpori pri preskrbi s hrano v imenu Evropske unije
   (2012/511/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 214(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je pogodbenica Konvencije o pomoči v hrani iz leta 1999 (1), ki po 1. juliju 2012 ne bo več veljala.

               (2)

               Svet je 17. novembra 2010 pooblastil Komisijo, da vodi pogajanja za Konvencijo o podpori pri preskrbi s hrano (v nadaljnjem besedilu: Konvencija), ki vključuje in odraža sodoben pristop k podpori pri preskrbi s hrano in bo nadomestila Konvencijo o pomoči v hrani iz leta 1999.

               (3)

               Pogajanja so bila uspešno zaključena 25. aprila 2012.

               (4)

               V interesu Unije je, da podpiše Konvencijo, saj bo tako lažje dosegala cilje na področju humanitarne pomoči iz člena 214(1) Pogodbe o delovanju Evropske unije.

               (5)

               Konvencija je na voljo za podpis do 31. decembra 2012.

               (6)

               Konvencijo bi bilo treba podpisati, s pridržkom njene sklenitve –

         SPREJEL NASLEDNJI SKLEP:
   Člen 1
   Podpis Konvencije o podpori pri preskrbi s hrano (v nadaljnjem besedilu: Konvencija) se odobri v imenu Unije, s pridržkom sklenitve navedene konvencije (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Konvencije v imenu Unije.
   Člen 3
   Ta sklep začne veljati na dan sprejetja.

      V Bruslju, 23. julija 2012

            Za Svet

            Predsednica

         C. ASHTON

      (1)  UL L 222, 24.8.1999, str. 40.

      (2)  Besedilo Konvencije bo objavljeno skupaj s sklepom o njeni sklenitvi.


title: Sklep Evropskega parlamenta (EU) 2016/1599 z dne 28. aprila 2016 o zaključnem računu Skupnega podjetja Artemis za proračunsko leto 2014

text:
               14.9.2016

               SL

               Uradni list Evropske unije

               L 246/430

         SKLEP EVROPSKEGA PARLAMENTA (EU) 2016/1599
   z dne 28. aprila 2016
   o zaključnem računu Skupnega podjetja Artemis za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Skupnega podjetja Artemis za proračunsko leto 2014,

               —

               ob upoštevanju poročila Računskega sodišča o zaključnem računu Skupnega podjetja Artemis za obdobje od 1. januarja do 26. junija 2014 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice skupnemu podjetju glede izvrševanja proračuna za proračunsko leto 2014 (05587/2016 – C8-0055/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (ES) št. 74/2008 z dne 20. decembra 2007 o ustanovitvi Skupnega podjetja Artemis za izvedbo skupne tehnološke pobude o vgrajenih računalniških sistemih (4),

               —

               ob upoštevanju Uredbe Sveta (EU) št. 561/2014 z dne 6. maja 2014 o ustanovitvi Skupnega podjetja ECSEL (5), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (7),

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0092/2016),

               1.

               odloži odobritev zaključnega računa Skupnega podjetja Artemis za proračunsko leto 2014;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja ECSEL, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 422, 17.12.2015, str. 9.

      (2)  UL C 422, 17.12.2015, str. 10.

      (3)  UL L 298, 26.10.2012, str. 1.

      (4)  UL L 30, 4.2.2008, str. 52.

      (5)  UL L 169, 7.6.2014, str. 152.

      (6)  UL L 357, 31.12.2002, str. 72.

      (7)  UL L 38, 7.2.2014, str. 2.


title: 2007/372/ES: Sklep Komisije z dne 31. maja 2007 o spremembi Sklepa Komisije št. 2004/20/ES, da se Izvajalska agencija za inteligentno energijo preoblikuje v Izvajalsko agencijo za konkurenčnost in inovativnost

text:
               1.6.2007

               SL

               Uradni list Evropske unije

               L 140/52

      SKLEP KOMISIJE

   z dne 31. maja 2007
   o spremembi Sklepa Komisije št. 2004/20/ES, da se „Izvajalska agencija za inteligentno energijo“ preoblikuje v „Izvajalsko agencijo za konkurenčnost in inovativnost“
   (2007/372/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1),
   ob upoštevanju naslednjega:

               (1)

               V okviru lizbonske strategije za rast in delovna mesta je Skupnost sprejela številne ukrepe za spodbujanje ter razvijanje konkurenčnosti in inovativnosti, da bi prispevali k rasti in da bi Evropa postala privlačnejša za naložbe in zaposlitev.

               (2)

               Takšni ukrepi vključujejo Sklep št. 1639/2006/ES Evropskega parlamenta in Sveta z dne 24. oktobra 2006 o ustanovitvi Okvirnega programa za konkurenčnost in inovativnost (2007–2013) (2). Cilji Okvirnega programa za konkurenčnost in inovativnost (v nadaljevanju OPKI) so spodbujanje konkurenčnosti podjetij, zlasti malih in srednjih podjetij (v nadaljevanju MSP), spodbujanje vseh oblik inovativnosti, vključno z ekološkimi inovacijami, pospeševanje razvoja informacijske družbe ter spodbujanje energetske učinkovitosti ter novih in obnovljivih virov energije. Navedeni cilji se bodo uresničevali v okviru izvajanja naslednjih posebnih programov: Program za podjetništvo in inovacije, Program za podporo politiki informacijskih in komunikacijskih tehnologij in program „Inteligentna energija – Evropa“.

               (3)

               Ukrepi, sprejeti v okviru lizbonske strategije, vključujejo tudi Uredbo (ES) št. 1692/2006 Evropskega parlamenta in Sveta z dne 24. oktobra 2006 o uvedbi drugega programa Marco Polo za dodelitev finančne pomoči Skupnosti za večjo okoljsko učinkovitost sistema tovornega prometa (Marco Polo II) in o razveljavitvi Uredbe (ES) št. 1382/2003 (3). Cilji programa Marco Polo II so zmanjšanje cestnih zastojev, izboljšanje okoljske učinkovitosti sistema tovornega prometa, krepitev intermodalnosti, kar naj bi prispevalo k učinkovitim in trajnostnim prevoznim sistemom ter h konkurenčnosti in inovativnosti znotraj Skupnosti, zlasti MSP.

               (4)

               Izvajalska agencija za inteligentno energijo (v nadaljevanju IAIE) je bila ustanovljena s Sklepom Komisije 2004/20/ES (4) o upravljanju aktivnosti Skupnosti na področju energije v okviru programa „Inteligentna energija – Evropa“ za obdobje 2003–2006 (v nadaljevanju „program IEE 2003–2006“), sprejetega z Odločbo št. 1230/2003 Evropskega parlamenta in Sveta (5). Sklep 2004/20/ES določa, da IAIE svoje naloge opravlja do 31. decembra 2008, in sicer za izvedbo javnih naročil in dotacij, ki so bili odobreni v okviru programa IEE za obdobje 2003–2006.

               (5)

               Analiza stroškovne učinkovitosti, ki so jo izvedli zunanji strokovnjaki, je pokazala, da bi bila stroškovno najugodnejša možnost, da se za izvedbene naloge programa v zvezi z novim programom IEE za obdobje 2007–2013 pooblasti obstoječa IAIE.

               (6)

               Poleg tega je analiza stroškovne učinkovitosti pokazala, da bi izvajalska agencija lahko učinkoviteje opravljala izvedbene naloge programa v zvezi s Programom za podjetništvo in inovacije v okviru OPKI ter tudi programa Marco Polo II, pri čemer bi Komisija prevzela splošno upravljanje teh programov.

               (7)

               Ker je program IEE za obdobje 2007–2013 vključen v OPKI in da se zagotovi dosledno izvajanje takšnih projektov v okviru OPKI, bi morali IAIE poleg izvedbe programa IEE za obdobje 2007–2013 pooblastiti tudi za opravljanje določenih izvedbenih nalog v zvezi s Programom za podjetništvo in inovacije, ki je prav tako del OPKI. Poleg tega bi lahko tudi za opravljanje nekaterih izvedbenih nalog v zvezi s programom Marco Polo II pooblastili IAIE, saj ima program Marco Polo II podobne cilje kot OPKI, še posebej pa se njegovi cilji pokrivajo s cilji programa IEE. Tako bi v okviru obeh programov lahko izboljšali energetsko učinkovitost na področju transporta in zmanjšali vpliv transporta na okolje, od česar bi imela oba programa pomembne vzajemne koristi.

               (8)

               IAIE je treba preoblikovati v „Izvajalsko agencijo za konkurenčnost in inovativnost“, da bo lahko opravljala svoje dodatne naloge.

               (9)

               Odločbo 2004/20/ES je zato treba ustrezno spremeniti.

               (10)

               Določbe, predvidene s tem sklepom, so v skladu z mnenjem Odbora za izvajalske agencije –

         SKLENILA:
   Člen 1
   Odločba 2004/20/ES se spremeni:

               1.

               V členu 1 se odstavek 2 nadomesti z naslednjim:
               „2.   Agencija se imenuje ‚Izvajalska agencija za konkurenčnost in inovativnost‘.“

               2.

               Člen 3 se nadomesti z naslednjim:
               „Člen 3
               Trajanje
               Agencija svoje naloge opravlja od 1. januarja 2004 do 31. decembra 2015.“

               3.

               Člen 4 se nadomesti z naslednjim:
               „Člen 4
               Cilji in naloge
               1.   Agencija je pristojna za izvedbo naslednjih izvedbenih nalog za upravljanje aktivnosti Skupnosti na področju energetike, podjetništva in inovativnosti, vključno z ekološkimi inovacijami in trajnostnim tovornim prometom v okviru Okvirnega programa za konkurenčnost in inovativnost za obdobje 2007–2013, vzpostavljenega s Sklepom št. 1639/2006/ES Evropskega parlamenta in Sveta (6) (v nadaljevanju ‚OPKI‘) in drugega programa Marco Polo za obdobje 2007–2013, vzpostavljenega z Uredbo (ES) št. 1692/2006 Evropskega parlamenta in Sveta (7):

                           (a)

                           upravljanje vseh faz posebnih projektov v okviru Programa za podjetništvo in inovacije ter programa ‚Inteligentna energija – Evropa‘, vzpostavljenega s Sklepom št. 1639/2006/ES in drugega programa Marco Polo ter tudi potrebnih pregledov s sprejemanjem pomembnih odločitev na osnovi pooblastil, ki ji jih je dodelila Komisija;

                           (b)

                           sprejemanje instrumentov za proračunsko izvrševanje prihodkov in odhodkov ter izvrševanje proračuna na osnovi pooblastila Komisije, vseh potrebnih ukrepov za upravljanje izvedbenih ukrepov in zlasti tistih, ki so povezani z oddajo javnih naročil in dotacij v okviru OPKI in drugega programa Marco Polo;

                           (c)

                           zbiranje, analiza in posredovanje informacij, potrebnih za usmerjanje in ocenjevanje izvajanja OPKI in drugega programa Marco Polo, Komisiji.

                     2.   Agencija upravlja tudi vse faze izvedbenih ukrepov, za katere je bila pooblaščena v okviru naslednjih programov:

                           (a)

                           program ‚Inteligentna energija – Evropa‘ za obdobje 2003–2006, vzpostavljen z Odločbo št. 1230/2003/ES Evropskega parlamenta in Sveta (8);

                           (b)

                           program Marco Polo za obdobje 2003–2006, vzpostavljen z Uredbo (ES) št. 1382/2003 Evropskega parlamenta in Sveta (9).

                     Pravice in dolžnosti Komisije v zvezi z izvedbenimi ukrepi iz točke 2(b) se dodelijo agenciji.
               3.   Komisija lahko v smislu člena 2 zadevne uredbe na področjih iz odstavka 1 in v skladu z mnenjem odbora, vzpostavljenega s členom 24 Uredbe (ES) št. 58/2003, agencijo zadolži za opravljanje istovrstnih nalog v okviru OPKI ali drugih programov Skupnosti.
               4.   Sklep Komisije o pooblastilu agencije podrobno določa vse naloge, ki ji bodo zaupane, in bo v primeru dodelitve katerih koli dodatnih nalog, ki bodo morda zaupane Agenciji, ustrezno spremenjen. Komisija bo o sklepu obvestila odbor, vzpostavljen s členom 24 Uredbe (ES) št. 58/2003.

               4.

               Člen 6 se nadomesti z naslednjim:
               „Člen 6
               Dotacije
               Agencija prejema dotacije, ki so predvidene v splošnem proračunu Evropskih skupnosti, iz sredstev, dodeljenih za program OPKI in drugi program Marco Polo ter, po potrebi, za druge programe ali ukrepe Skupnosti, katerih izvajanje je zaupano Agenciji na podlagi člena 4(3).“

               5.

               Člen 8 se nadomesti z naslednjim:
               „Člen 8
               Izvrševanje administrativnega proračuna
               Agencija izvršuje administrativni proračun v skladu z določbami Uredbe Komisije (ES) št. 1653/2004 (10).

         Člen 2
   Vsa sklicevanja na „Izvajalsko agencijo za inteligentno energijo“ se razlagajo kot sklicevanja na „Izvajalsko agencijo za konkurenčnost in inovativnost“, in sicer po sprejetju tega sklepa.

      V Bruslju, 31. maja 2007

            Za Komisijo

         Günter VERHEUGEN

            Podpredsednik

      (1)  UL L 11, 16.1.2003, str. 1.

      (2)  UL L 310, 9.11.2006, str. 15.

      (3)  UL L 328, 24.11.2006, str. 1.

      (4)  UL L 5, 9.1.2004, str. 85.

      (5)  UL L 176, 15.7.2003, str. 29. Odločba, kakor je bila spremenjena z Odločbo 787/2004/ES (UL L 138, 30.4.2004, str. 12).

      (6)  UL L 310, 9.11.2006, str. 15.

      (7)  UL L 328, 24.11.2006, str. 1.

      (8)  UL L 176, 15.7.2003, str. 29.

      (9)  UL L 196, 2.8.2003, str. 1.“

      (10)  UL L 297, 22.9.2004, str. 6.“


title: 2008/649/ES: Sklep Komisije z dne 3. julija 2008 o sprejetju zaveze, ponujene v okviru protidampinškega postopka v zvezi z uvozom raztopin sečnine in amonijevega nitrata s poreklom iz Rusije

text:
               8.8.2008

               SL

               Uradni list Evropske unije

               L 213/39

      SKLEP KOMISIJE

   z dne 3. julija 2008
   o sprejetju zaveze, ponujene v okviru protidampinškega postopka v zvezi z uvozom raztopin sečnine in amonijevega nitrata s poreklom iz Rusije
   (2008/649/ES)
   KOMISIJA EVROPSKIH SKUPNOSTI JE —
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti členov 8 in 9 Uredbe,
   po posvetovanju s Svetovalnim odborom,
   ob upoštevanju naslednjega:
   A.   POSTOPEK

               (1)

               Z Uredbo (ES) št. 1995/2000 (2) je Svet uvedel dokončno protidampinško dajatev na uvoz raztopin sečnine in amonijevega nitrata („zadevni izdelek“) s poreklom, med drugim, iz Rusije. Po pregledu zaradi izteka ukrepov, ki se je začel septembra 2005, je Svet z Uredbo (ES) št. 1911/2006 (3) za pet let obnovil te ukrepe na njihovi tedanji ravni.

               (2)

               Komisija je 19. decembra 2006 na zahtevo odprte delniške družbe „Mineral and Chemical Company Eurochem“, holdinga odprtih delniških družb Novomoskovskiy Azot in Nevinnomyssky Azot, Rusija („proizvajalec izvoznik“), napovedala začetek vmesnega pregleda navedenih ukrepov z obvestilom o začetku, objavljenim v Uradnem listu Evropske unije
                   (4).

               (3)

               Dokončne ugotovitve in sklepi vmesnega pregleda v zvezi s proizvajalcem izvoznikom so navedeni v Uredbi Sveta (ES) št. 238/2008 (5). Med vmesnim pregledom je proizvajalec izvoznik izrazil interes, da ponudi zavezo, vendar ni predložil ustrezno utemeljene ponudbe v roku iz točke 8(2) osnovne uredbe. Vendar pa je Svet, kot je navedeno v zgoraj omenjeni uredbi, menil, da je treba proizvajalcu izvozniku izjemoma dovoliti, da ponujeno zavezo dopolni v 10 koledarskih dneh od začetka veljavnosti navedene uredbe zaradi razlogov iz uvodnih izjav 57 in 58 Uredbe (ES) št. 238/2008. Po objavi zgoraj omenjene uredbe in v roku iz navedene uredbe je proizvajalec izvoznik predložil sprejemljivo ponudbo za cenovno zavezo v skladu s členom 8(1) osnovne uredbe.

         B.   ZAVEZA

               (4)

               Proizvajalec izvoznik je ponudil, da bi zadevni izdelek, uvrščen pod oznako KN 3102 80 00 prodajal po ceni, ki je enaka ali višja od ravni cene, potrebne za odpravo škodljivih učinkov dampinga. Poleg tega je v ponudbi predvidena indeksacija minimalne cene v skladu z javnimi mednarodnimi kotacijami zadevnega izdelka, saj cene zadevnega izdelka znatno nihajo. Proizvajalec izvoznik je ponudil tudi upoštevanje določene količinske zgornje meje, da se prepreči vpliv njegovega uvoza na cene v Franciji, saj so navedene cene podlaga za indeksacijo. Stopnja količinske zgornje meje se globalno določi na približno 10 % skupne potrošnje Skupnosti zadevnega izdelka.

               (5)

               Poleg tega je proizvajalec izvoznik - da bi zmanjšal tveganje kršitve zaveze z navzkrižno kompenzacijo cen - ponudil, da zadevnega izdelka iz zaveze ne bo prodajal tistim strankam v Evropski skupnosti, katerim že prodaja druge izdelke, z izjemo nekaterih drugih izdelkov, v zvezi s katerimi se proizvajalec izvoznik zaveže, da bo upošteval poseben režim cen.

               (6)

               Proizvajalec izvoznik bo Komisiji tudi redno pošiljal podrobne informacije o svojem izvozu v Skupnost, da bo Komisija lahko učinkovito spremljala zavezo. Poleg tega je prodajna struktura proizvajalca izvoznika takšna, da je po mnenju Komisije tveganje izogibanja zavezi omejeno.

               (7)

               Po razkritju ponujene zaveze je industrija Skupnosti nasprotovala tej ponudbi za zavezo. Industrija Skupnosti je trdila, da so cene zadevnega izdelka spremenljive in da indeksacija minimalne cene, ki bi temeljila na kotiranih cenah zadevnega izdelka, ni izvedljiva v katerih koli tržnih pogojih, še zlasti ne bi bila izvedljiva na trgu, ki temelji na ponudbi, tj. v tržnih razmerah, v katerih lahko kupec določa cene zaradi velike ponudbe. Zato je industrija Skupnosti predlagala, da se kot podlaga za indeksacijo uporabijo minimalne cene zemeljskega plina pri Waidhausu. Vendar pa je s tem v zvezi treba opozoriti, da v tem primeru indeksacija, ki bi temeljila na ceni zemeljskega plina, ne bi bila zanesljiva, saj je povezava med zadevnim izdelkom in cenami zemeljskega plina pomanjkljiva. V zvezi s pripombo industrije Skupnosti, da na trgu, ki temelji na ponudbi, trenutni sistem indeksacije ne bi bil izvedljiv, je treba opozoriti, da bo Komisija spremljala to zavezo in, če bi obstajali prima facie dokazi, da zaveza ni več izvedljiva, mora v skladu z uvodno izjavo 11 hitro ukrepati za izboljšanje stanja.

               (8)

               Industrija Skupnosti je trdila tudi, da je raven zgornje količinske meje previsoka, in zahtevala, da se določi na največ 3 % skupne potrošnje Skupnosti. Trdila je, da bi proizvajalec izvoznik pri večjih količinah lahko vplival na cene na trgu Skupnosti, zaradi česar pa bi indeksacija minimalne cene postala neizvedljiva. S tem v zvezi je treba opozoriti, da je bila količinska zgornja meja določena na ravni, za katero se je štelo, da (i) zadovoljivo omejuje tveganje, da bi proizvajalec izvoznik vplival na cene na francoskem trgu in bi tako sistem indeksacije postal neizvedljiv, (ii) da je hkrati zadosti visoka, da je zaveza še zmeraj izvedljiva. Poleg tega industrija Skupnosti ni utemeljila svoje trditve, da bi količine nad 3 % skupne potrošnje Skupnosti imele negativen učinek na cene.

               (9)

               Industrija Skupnosti je predlagala tudi uvedbo „progresivne količinske zgornje meje“, s katero bi se količinska zgornja meja vsako leto zvišala glede na to, ali proizvajalec izvoznik upošteva pogoje zaveze. Ta predlog se kljub temu zavrne, saj je edini namen količinske zgornje meje zmanjšati tveganje vpliva na cene, ki so podlaga indeksaciji minimalne cene. Prav tako je treba opozoriti, da se v primeru kršitve zaveze sprejetje zaveze lahko prekliče.

               (10)

               Glede na zgoraj navedeno je zaveza, ki jo je ponudil ruski proizvajalec izvoznik, sprejemljiva.

               (11)

               Vendar pa bo zaradi posebnosti te zaveze (zlasti na primer sistema indeksacije) Komisija redno preverjala izvedljivost zaveze. Pri preverjanju izvedljivosti bo Komisija med drugim upoštevala naslednja merila: cene zadevnega izdelka na francoskem trgu; višino koeficienta sistema indeksacije; prodajne cene proizvajalca izvoznika, kot jih ta navede v svojih četrtletnih poročilih o prodaji; donosnost industrije Skupnosti. Če bi se pri preverjanju izvedljivosti pokazalo, da se je donosnost industrije Skupnosti zmanjšala zaradi zaveze, Komisija takoj stori vse potrebno za preklic sprejetja zaveze v skladu s členom 8(9) osnovne uredbe.

               (12)

               Da bi lahko Komisija učinkovito nadzorovala, ali družbe spoštujejo zavezo, bo oprostitev protidampinške dajatve, kadar je ustreznemu carinskemu organu predložen zahtevek za sprostitev v prosti promet, odvisna od (i) predložitve fakture na podlagi zaveze, ki vsebuje vsaj podatke iz Priloge k Uredbi Sveta (ES) št. 789/2008 (6); (ii) dejstva, da navedene družbe uvoženo blago izdelajo, odpravijo in fakturirajo neposredno prvi neodvisni stranki v Skupnosti; in (iii) dejstva, da blago, deklarirano in predloženo carini, natančno ustreza opisu na fakturi na podlagi zaveze. Kadar takšna faktura ni predložena ali se ne nanaša na izdelek, predložen carinskemu organu, se namesto tega plača ustrezna protidampinška dajatev.

               (13)

               Za zagotovitev upoštevanja te zaveze so bili poleg tega uvozniki z Uredbo (ES) št. 789/2008 opozorjeni, da zaradi kršitve pogojev iz te uredbe ali umika sprejetja zaveze s strani Komisije lahko nastane carinski dolg za zadevne transakcije.

               (14)

               V primeru kršitve ali umika zaveze, ali kadar Komisija umakne sprejetje zaveze, se protidampinška dajatev, uvedena v skladu s členom 9(4) osnovne uredbe, samodejno uporablja v skladu s členom 8(9) osnovne uredbe –

         SKLENILA:
   Člen 1
   Sprejme se zaveza, ki jo je spodaj navedeni proizvajalec izvoznik ponudil v okviru protidampinškega postopka v zvezi z uvozom mešanic sečnine in amonijevega nitrata v vodni ali amoniakalni raztopini s poreklom iz Rusije.

               Država

               Družba

               Dodatna oznaka Taric

               Rusija

               Odprta delniška družba „Mineral and Chemical Company Eurochem“, ki spada k skupini družb Eurochem, Moskva, Rusija, za blago, izdelano v njenih povezanih družbah, odprti delniški družbi NAK Azot, Novomoskovsk, Rusija, ali odprti delniški družbi Nevinnomyssky Azot, Nevinnomyssk, Rusija, ki se neposredno proda prvi neodvisni stranki v Skupnosti, ali za isto blago, ki ga Eurochem Trading GmbH, Zug, Švica, proda prvi neodvisni stranki v Skupnosti.

               A885

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 3. julija 2008

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 238, 22.9.2000, str. 15. Uredba, kakor je bila spremenjena z Uredbo (ES) št. 1675/2003 (UL L 238, 25.9.2003, str. 4).

      (3)  UL L 365, 21.12.2006, str. 26.

      (4)  UL C 311, 19.12.2006, str. 51.

      (5)  UL L 75, 18.3.2008, str. 14.

      (6)  Glej stran 14 tega Uradnega lista.


title: 2014/310/SZVP: Sklep Političnega in varnostnega odbora EUCAP Sahel Mali/1/2014 z dne 26. maja 2014 o imenovanju vodje misije Evropske unije v okviru SVOP v Maliju (EUCAP Sahel Mali)

text:
               3.6.2014

               SL

               Uradni list Evropske unije

               L 164/43

         SKLEP POLITIČNEGA IN VARNOSTNEGA ODBORA EUCAP SAHEL MALI/1/2014
   z dne 26. maja 2014
   o imenovanju vodje misije Evropske unije v okviru SVOP v Maliju (EUCAP Sahel Mali)

      (2014/310/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (1) in zlasti člena 7(1) Sklepa,
   ob upoštevanju naslednjega:

               (1)

               Politični in varnostni odbor je na podlagi Sklepa 2014/219/SZVP pooblaščen, da v skladu s členom 38 Pogodbe sprejme ustrezne odločitve glede političnega nadzora in strateškega vodenja misije EUCAP Sahel Mali, vključno s sklepom o imenovanju vodje misije.

               (2)

               Visoki predstavnik Unije za zunanje zadeve in varnostno politiko je predlagal, da se g. Albrecht CONZE imenuje za vodjo misije EUCAP Sahel Mali za obdobje od 26. maja 2014 do 14. januarja 2015 –

         SPREJEL NASLEDNJI SKLEP:
   Člen 1
   G. Albrecht CONZE se imenuje za vodjo misije Evropske unije v okviru SVOP v Maliju (EUCAP Sahel Mali) za obdobje od 26. maja 2014 do 14. januarja 2015.
   Člen 2
   Ta sklep začne veljati na dan sprejetja.

      V Bruslju, 26. maja 2014

            Za Politični in varnostni odbor

            Predsednik

         W. STEVENS

      (1)  UL L 113, 16.4.2014, str. 21.


title: Sklep Sveta (SZVP) 2015/76 z dne 19. januarja 2015 o začetku misije Evropske unije v okviru SVOP v Maliju (EUCAP Sahel Mali) in spremembi Sklepa 2014/219/SZVP

text:
               20.1.2015

               SL

               Uradni list Evropske unije

               L 13/5

         SKLEP SVETA (SZVP) 2015/76
   z dne 19. januarja 2015
   o začetku misije Evropske unije v okviru SVOP v Maliju (EUCAP Sahel Mali) in spremembi Sklepa 2014/219/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju Sklepa Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (1) in zlasti člena 4 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2014 sprejel Sklep 2014/219/SZVP.

               (2)

               Svet je 14. oktobra 2014 odobril koncept operacij za misijo EUCAP Sahel Mali.

               (3)

               Na priporočilo poveljnika civilne operacije in glede na to, da je EUCAP Sahel Mali dosegla začetno operativno zmogljivost, bi se morala misija začeti 15. januarja 2015, in bi se morala izvajati 24 mesecev.

               (4)

               V Sklepu 2014/219/SZVP je bil določen referenčni finančni znesek 5 500 000 EUR za obdobje prvih devetih mesecev po začetku veljavnosti navedenega sklepa. Določiti bi bilo treba nov referenčni znesek za obdobje dvanajstih mesecev od 15. januarja 2015. V ta namen bi bilo treba Sklep 2014/219/SZVP spremeniti.

               (5)

               Misija EUCAP Sahel Mali se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji –

         SPREJEL NASLEDNJI SKLEP:
   Člen 1
   Misija Evropske unije v okviru SVOP v Maliju (EUCAP Sahel Mali) se začne 15. januarja 2015.
   Člen 2
   Civilni poveljnik operacije EUCAP Sahel Mali je s takojšnjim učinkom pooblaščen, da začne izvajati misijo.
   Člen 3
   Člen 14(1) Sklepa 2014/219/SZVP se nadomesti z naslednjim:

      „1.   Referenčni finančni znesek za kritje odhodkov v zvezi z misijo EUCAP Sahel Mali za obdobje od 15. aprila 2014 do 14. januarja 2015 znaša 5 500 000 EUR. Referenčni finančni znesek za kritje odhodkov v zvezi z misijo EUCAP Sahel Mali od 15. januarja 2015 do 14. januarja 2016 znaša 11 400 000 EUR. Referenčni finančni znesek za poznejša obdobja določi Svet.“

   Člen 4
   Ta sklep začne veljati na dan sprejetja.
   Uporablja se od 15. januarja 2015.

      V Bruslju, 19. januarja 2015

            Za Svet

            Predsednica

         F. MOGHERINI

      (1)  UL L 113, 16.4.2014, str. 21.


title: 2013/86/EU: Sklep Sveta z dne 12. februarja 2013 o sklenitvi Dopolnilnega protokola iz Nagoje in Kuala Lumpurja o odgovornosti in nadomestilih h Kartagenskemu protokolu o biološki varnosti v imenu Evropske unije  Besedilo velja za EGP

text:
               19.2.2013

               SL

               Uradni list Evropske unije

               L 46/1

      SKLEP SVETA

   z dne 12. februarja 2013
   o sklenitvi Dopolnilnega protokola iz Nagoje in Kuala Lumpurja o odgovornosti in nadomestilih h Kartagenskemu protokolu o biološki varnosti v imenu Evropske unije
   (Besedilo velja za EGP)
   (2013/86/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta, (1)

   ob upoštevanju naslednjega:

               (1)

               Člen 27 Kartagenskega protokola o biološki varnosti h Konvenciji o biološki raznovrstnosti (2) (v nadaljnjem besedilu: Protokol) določa, da konferenca pogodbenic kot zasedanje pogodbenic Protokola (KP/ZPP) na svojem prvem zasedanju sprejme postopek za pripravo mednarodnih pravil in postopkov na področju odgovornosti in nadomestil za škodo, ki je nastala zaradi čezmejnega gibanja živih spremenjenih organizmov.

               (2)

               Svet je junija 2007 sprejel sklep, s katerim je Komisijo pooblastil, da v skladu z določenimi pogajalskimi smernicami v imenu Unije sodeluje na pogajanjih glede odgovornosti in nadomestil na tem področju pri zadevah, ki so v pristojnosti Unije. Navedeno pooblastilo je bilo oktobra 2008 podaljšano, da je zajelo še zadnje faze pogajanj.

               (3)

               Unija je na peti KP/ZPP v Nagoji na Japonskem podprla končni kompromis, ki je bil dosežen glede Dopolnilnega protokola iz Nagoje in Kuala Lumpurja o odgovornosti in nadomestilih h Kartagenskemu protokolu o biološki varnosti (v nadaljnjem besedilu: Dopolnilni protokol), potem ko je ocenila, da je bil znotraj meja dogovorjenih stališč Unije in pogajalskih smernic, naslovljenih na Komisijo.

               (4)

               Dopolnilni protokol je bil sprejet 15. oktobra 2010 na zadnjem plenarnem zasedanju pete KP/ZPP.

               (5)

               Svet je 20. decembra 2010 pozdravil sprejetje Dopolnilnega protokola.

               (6)

               V skladu s Sklepom Sveta z dne 6. maja 2011 (3) je Unija Dopolnilni protokol podpisala 11. maja 2011 s pridržkom njegove poznejše sklenitve.

               (7)

               V skladu s členom 34 Konvencije o biološki raznovrstnosti (4) je vsak protokol k navedeni konvenciji predmet ratifikacije, sprejetja ali odobritve držav in regionalnih organizacij za gospodarsko povezovanje.

               (8)

               Unija in njene države članice bi si morale prizadevati, da čim prej deponirajo svoje listine o ratifikaciji, sprejetju ali odobritvi Dopolnilnega protokola.

               (9)

               Dopolnilni protokol prispeva k izpolnjevanju ciljev okoljske politike Unije.

               (10)

               Dopolnilni protokol bi bilo zato treba odobriti v imenu Unije –

         SPREJEL NASLEDNJI SKLEP:
   Člen 1
   Dopolnilni protokol iz Nagoje in Kuala Lumpurja o odgovornosti in nadomestilih h Kartagenskemu protokolu o biološki varnosti se odobri v imenu Unije.
   Besedilo Dopolnilnega protokola je priloženo temu sklepu.
   Člen 2
   Predsednik Sveta imenuje osebo(-e), pooblaščeno(-e), da v zvezi z zadevami, ki so v pristojnosti Unije, v imenu Unije deponira(-jo) listino o odobritvi iz člena 18 Dopolnilnega protokola (5). V skladu s členom 34(3) Konvencije o biološki raznovrstnosti imenovana(-e) oseba(-e) obenem deponira(-jo) tudi izjavo iz Priloge k temu sklepu.
   Člen 3
   Ta sklep začne veljati na dan sprejetja.

      V Bruslju, 12. februarja 2013

            Za Svet

            Predsednik

         M. NOONAN

      (1)  Še ni objavljeno v Uradnem listu.

      (2)  UL L 201, 31.7.2002, str. 50.

      (3)  Še ni objavljen v Uradnem listu.

      (4)  UL L 309, 13.12.1993, str. 3.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Dopolnilnega protokola.

      PRILOGA

         IZJAVA EVROPSKE UNIJE V SKLADU Z ODSTAVKOM 3 ČLENA 34 KONVENCIJE O BIOLOŠKI RAZNOVRSTNOSTI

      „Evropska unija izjavlja, da je v skladu s Pogodbo o delovanju Evropske unije in zlasti členom 191 Pogodbe pristojna za sklepanje mednarodnih sporazumov ter izpolnjevanje iz njih izhajajočih obveznosti, ki prispevajo k doseganju naslednjih ciljev:

                  —

                  ohranjanje, varstvo in izboljševanje kakovosti okolja,

                  —

                  varovanje zdravja ljudi,

                  —

                  preudarno in racionalno izkoriščanje naravnih virov,

                  —

                  spodbujanje ukrepov na mednarodni ravni za reševanje regionalnih ali svetovnih okoljskih vprašanj, in zlasti v zvezi z bojem proti podnebnim spremembam.

            Poleg tega Evropska unija sprejema ukrepe na ravni Unije na področju pravosodnega sodelovanja v civilnih zadevah za ustrezno delovanje notranjega trga.
      Evropska unija izjavlja, da je že sprejela pravne instrumente, zavezujoče za njene države članice, ki obravnavajo zadeve, ki jih ureja ta dopolnilni protokol. Izvajanje pristojnosti Unije se po svoji naravi stalno razvija. Unija bo za izpolnitev svojih obveznosti po členu 20(3)(a) Kartagenskega protokola o biološki varnosti h Konvenciji o biološki raznovrstnosti posodabljala seznam pravnih instrumentov, ki je že bil posredovan Uradu za izmenjavo informacij o biološki varnosti.
      Evropska unija je odgovorna za izpolnjevanje obveznosti, ki izhajajo iz tega dopolnilnega protokola in jih ureja veljavno pravo Unije.“

      PREVOD

         DOPOLNILNI PROTOKOL IZ NAGOJE IN KUALA LUMPURJA O ODGOVORNOSTI IN NADOMESTILIH H KARTAGENSKEMU PROTOKOLU O BIOLOŠKI VARNOSTI

      POGODBENICE TEGA DOPOLNILNEGA PROTOKOLA SO SE –
      KOT pogodbenice Kartagenskega protokola o biološki varnosti h Konvenciji o biološki raznovrstnosti (v nadaljnjem besedilu: Protokol),
      OB UPOŠTEVANJU načela 13 Deklaracije o okolju in razvoju iz Ria,
      OB PONOVNEM POTRJEVANJU previdnostnega pristopa iz načela 15 Deklaracije o okolju in razvoju iz Ria,
      OB PRIZNAVANJU potrebe po sprejetju ustreznih ukrepov za odzivanje v primeru nastanka škode ali obstoja zadostne verjetnosti za nastanek škode v skladu s Protokolom,
      OB UPOŠTEVANJU člena 27 Protokola –
      DOGOVORILE O NASLEDNJEM:
      Člen 1
      Cilj
      Cilj tega dopolnilnega protokola je prispevati k ohranjanju in trajnostni rabi biološke raznovrstnosti, pri čemer se upoštevajo tudi tveganja za zdravje ljudi, z zagotavljanjem mednarodnih pravil in postopkov glede odgovornosti in nadomestil, ki se nanašajo na žive spremenjene organizme.
      Člen 2
      Uporaba izrazov
      1.   Izrazi, uporabljeni v členu 2 Konvencije o biološki raznovrstnosti (v nadaljnjem besedilu: Konvencija) in členu 3 Protokola, se uporabljajo tudi v tem dopolnilnem protokolu.
      2.   Poleg tega za namene tega dopolnilnega protokola:

                  (a)

                  „konferenca pogodbenic kot zasedanje pogodbenic Protokola“ pomeni konferenco pogodbenic Konvencije kot zasedanje pogodbenic Protokola;

                  (b)

                  „škoda“ pomeni škodljiv učinek na ohranjanje in trajnostno rabo biološke raznovrstnosti, pri čemer se upoštevajo tudi tveganja za zdravje ljudi, ki:

                              (i)

                              je merljiv ali kako drugače ugotovljiv ob upoštevanju, kadar je to mogoče, znanstveno določenih izhodiščnih vrednosti, potrjenih s strani pristojnega organa, ki upošteva vsakršna druga odstopanja, ki se pojavijo bodisi kot posledica človekovega delovanja bodisi naravna odstopanja, ter

                              (ii)

                              je znaten v smislu odstavka 3 v nadaljevanju;

                  (c)

                  „upravljavec“ pomeni vsako osebo, ki ima neposreden ali posreden nadzor nad živim spremenjenim organizmom, ki lahko, kot je to ustrezno in določeno v nacionalnem pravu, med drugim vključuje imetnika dovoljenja, osebo, ki je živi spremenjeni organizem dala na trg, izvajalca, proizvajalca, prijavitelja, izvoznika, uvoznika, prevoznika ali dobavitelja;

                  (d)

                  „ukrepi za odzivanje“ pomenijo primerne ukrepe za:

                              (i)

                              preprečevanje, zmanjševanje, omejevanje, blaženje ali drugačno preprečevanje škode, kakor je to ustrezno;

                              (ii)

                              obnovo biološke raznovrstnosti z ukrepi, sprejetimi v naslednjem prednostnem vrstnem redu:

                                          a.

                                          obnova biološke raznovrstnosti na stanje, kakršno je bilo pred nastankom škode, ali na kar najboljši približek takšnega stanja, in kadar pristojni organ ugotovi, da to ni možno;

                                          b.

                                          obnova med drugim s pomočjo nadomestitve izgubljene biološke raznovrstnosti z drugimi elementi biološke raznovrstnosti za enako ali drugačno vrsto rabe bodisi na isti bodisi na drugi lokaciji, kakor je to ustrezno.

            3.   „Znaten“ škodljiv učinek se določi na podlagi dejavnikov, kot so:

                  (a)

                  dolgoročna ali trajna sprememba, ki se razume kot sprememba, ki je ne bo mogoče popraviti z naravnim okrevanjem v razumnem časovnem obdobju;

                  (b)

                  obseg kvalitativnih ali kvantitativnih sprememb z negativnim učinkom na elemente biološke raznovrstnosti;

                  (c)

                  zmanjšanje zmožnosti elementov biološke raznovrstnosti za zagotavljanje dobrin in storitev;

                  (d)

                  obseg vsakršnih škodljivih učinkov na zdravje ljudi v smislu Protokola.

            Člen 3
      Področje uporabe
      1.   Ta dopolnilni protokol se uporablja za škodo, ki jo povzročijo živi spremenjeni organizmi in izvira iz njihovega čezmejnega gibanja. Zadevni živi spremenjeni organizmi so:

                  (a)

                  namenjeni za neposredno uporabo kot hrana ali krma ali za predelavo;

                  (b)

                  namenjeni za uporabo v zaprtih sistemih;

                  (c)

                  namenjeni namernemu vnosu v okolje.

            2.   V povezavi z namernim čezmejnim gibanjem se ta dopolnilni protokol uporablja za škodo, nastalo zaradi kakršne koli nepooblaščene uporabe živih spremenjenih organizmov iz odstavka 1.
      3.   Ta dopolnilni protokol se uporablja tudi za škodo, nastalo zaradi nenamernega čezmejnega gibanja iz člena 17 Protokola, in škodo, nastalo zaradi nezakonitega čezmejnega gibanja iz člena 25 Protokola.
      4.   Ta dopolnilni protokol se uporablja za škodo, ki je nastala zaradi čezmejnega gibanja živih spremenjenih organizmov in se je začela po začetku veljavnosti tega dopolnilnega protokola za pogodbenico, na območje pristojnosti katere je bil ta čezmejni prenos opravljen.
      5.   Ta dopolnilni protokol se uporablja za škodo, nastalo na območjih v mejah nacionalne jurisdikcije pogodbenic.
      6.   Pogodbenice lahko za odpravljanje škode, nastale na območju njihove nacionalne jurisdikcije, uporabljajo merila, določena v mejah njihovega nacionalnega prava.
      7.   Nacionalno pravo za izvajanje tega dopolnilnega protokola se uporablja tudi za škodo, nastalo zaradi čezmejnega gibanja živih spremenjenih organizmov iz držav, ki niso pogodbenice.
      Člen 4
      Vzročna povezava
      Med škodo in zadevnim živim spremenjenim organizmom je treba ugotoviti vzročno povezavo v skladu z nacionalnim pravom.
      Člen 5
      Ukrepi za odzivanje
      1.   Pogodbenice v primeru škode, ki je predmet kakršnih koli zahtev pristojnega organa, od ustreznega upravljavca ali upravljavcev zahtevajo, da:

                  (a)

                  nemudoma obvestijo pristojni organ;

                  (b)

                  ocenijo škodo in

                  (c)

                  sprejmejo ustrezne ukrepe za odzivanje.

            2.   Pristojni organ:

                  (a)

                  ugotovi, kateri upravljavec je povzročil škodo;

                  (b)

                  oceni škodo in

                  (c)

                  določi ukrepe za odzivanje, ki bi jih moral sprejeti upravljavec.

            3.   Kadar relevantne informacije, vključno z razpoložljivimi znanstvenimi podatki ali podatki iz Urada za izmenjavo informacij o biološki varnosti, kažejo na to, da obstaja zadostna verjetnost za nastanek škode, če ne bi bili pravočasno sprejeti ukrepi za odzivanje, se od upravljavca zahteva, da sprejme ustrezne ukrepe za odzivanje, s katerimi bi se takšni škodi izognili.
      4.   Pristojni organ lahko izvede ustrezne ukrepe za odzivanje, tudi in zlasti če tega ni storil upravljavec.
      5.   Pristojni organ je upravičen, da od upravljavca izterja povrnitev stroškov in izdatkov, povezanih s pripravo ocene škode ter izvajanjem vsakršnih ustreznih ukrepov za odzivanje. Pogodbenice lahko v svojem nacionalnem pravu določijo tudi druge situacije, v katerih lahko da ni nujno, da se od upravljavca zahteva, da nosi te stroške in izdatke.
      6.   Sklepi pristojnega organa, s katerimi se od upravljavca zahteva sprejetje ukrepov za odzivanje, bi morali biti utemeljeni. O teh sklepih bi bilo upravljavca treba uradno obvestiti. Nacionalno pravo zagotavlja pravna sredstva, vključno z možnostjo upravnega ali sodnega pregleda takšnih sklepov. Pristojni organ v skladu z nacionalnim pravom upravljavca tudi obvesti o razpoložljivih pravnih sredstvih. Uporaba takšnih pravnih sredstev ne sme ovirati pristojnega organa pri sprejemanju ukrepov za odzivanje v ustreznih okoliščinah, razen če je v nacionalnem pravu določeno drugače.
      7.   Pri izvajanju tega člena in z namenom opredelitve posebnih ukrepov za odzivanje, ki jih zahteva ali sprejme pristojni organ, lahko pogodbenice, če je to primerno, ocenijo, ali so ukrepi za odzivanje že predvideni v njihovem nacionalnem pravu o civilni odgovornosti.
      8.   Ukrepi za odzivanje se izvajajo v skladu z nacionalnim pravom.
      Člen 6
      Izjeme
      1.   Pogodbenice lahko v svojem nacionalnem pravu določijo naslednje izjeme:

                  (a)

                  naravne katastrofe ali višjo silo in

                  (b)

                  vojno ali civilne nemire.

            2.   Pogodbenice lahko v svojem nacionalnem pravu določijo kakršne koli druge izjeme ali olajševalne okoliščine, ki se jim zdijo primerne.
      Člen 7
      Roki
      Pogodbenice lahko v svojem nacionalnem pravu določijo:

                  (a)

                  relativne in/ali absolutne roke, vključno za ukrepe, povezane z ukrepi za odzivanje, ter

                  (b)

                  začetek obdobja, na katerega se posamezen rok nanaša.

            Člen 8
      Finančne omejitve
      Pogodbenice lahko v svojem nacionalnem pravu določijo finančne omejitve v zvezi s povrnitvijo stroškov in izdatkov, povezanih z ukrepi za odzivanje.
      Člen 9
      Regresna pravica
      Ta dopolnilni protokol ne omejuje katere koli regresne pravice ali odškodnine, ki jih upravljavec lahko terja od katere koli druge osebe.
      Člen 10
      Finančna varnost
      1.   Pogodbenice obdržijo pravico, da v svojem nacionalnem pravu zagotovijo finančno varnost.
      2.   Pogodbenice pravico iz odstavka 1 uveljavljajo v skladu s svojimi pravicami in obveznostmi po mednarodnem pravu ter ob upoštevanju zadnjih treh odstavkov uvodne izjave Protokola.
      3.   Konferenca pogodbenic kot zasedanje pogodbenic Protokola na svojem prvem zasedanju po začetku veljavnosti Dopolnilnega protokola sekretariatu naroči, da izvede celovito raziskavo, ki med drugim zajema:

                  (a)

                  podrobnosti o mehanizmih za zagotavljanje finančne varnosti;

                  (b)

                  oceno okoljskih, gospodarskih in družbenih vplivov takšnih mehanizmov, zlasti v državah v razvoju, ter

                  (c)

                  določitev ustreznih subjektov, ki bodo zagotavljali finančno varnost.

            Člen 11
      Odgovornost držav za kršitve mednarodnega prava
      Ta dopolnilni protokol ne vpliva na pravice in obveznosti držav v skladu s pravili splošnega mednarodnega prava glede odgovornosti držav za kršitve mednarodnega prava.
      Člen 12
      Izvajanje in povezava s civilno odgovornostjo
      1.   Pogodbenice v svojem nacionalnem pravu zagotovijo pravila in postopke za odpravljanje škode. Za izvajanje te obveznosti pogodbenice določijo ukrepe za odzivanje v skladu s tem dopolnilnim protokolom in lahko, če je to primerno:

                  (a)

                  uporabijo svoje veljavno nacionalno pravo, po potrebi vključno s splošnimi pravili in postopki o civilni odgovornosti;

                  (b)

                  uporabijo ali pripravijo pravila in postopke o civilni odgovornosti posebej za ta namen, ali

                  (c)

                  uporabijo ali pripravijo kombinacijo obojega.

            2.   Pogodbenice z namenom zagotovitve primernih pravil in postopkov v svojem nacionalnem pravu o civilni odgovornosti za materialno škodo ali osebno oškodovanje, povezano s škodo, kot je opredeljena v odstavku 2(b) člena 2:

                  (a)

                  nadaljujejo z uporabo svojega veljavnega splošnega prava o civilni odgovornosti;

                  (b)

                  razvijejo in uporabijo ali nadaljujejo z uporabo prava o civilni odgovornosti posebej za ta namen, ali

                  (c)

                  razvijejo in uporabijo ali nadaljujejo z uporabo kombinacije obojega.

            3.   Pri razvoju prava o civilni odgovornosti iz pododstavkov (b) ali (c) odstavka 1 ali 2 pogodbenice, če je to primerno, med drugim upoštevajo naslednje:

                  (a)

                  škodo;

                  (b)

                  standarde odgovornosti, vključno z objektivno ali krivdno odgovornostjo;

                  (c)

                  usmerjanje odgovornosti, kadar je to primerno;

                  (d)

                  pravico do vložitve zahtevka.

            Člen 13
      Ocena in pregled
      Konferenca pogodbenic kot zasedanje pogodbenic Protokola pet let po začetku veljavnosti tega dodatnega protokola in nato vsakih pet let pregleda učinkovitost tega dopolnilnega protokola, če pogodbenice dajo na voljo informacije, zaradi katerih se takšen pregled zahteva. Pregled se opravi v okviru ocene in pregleda Protokola, kot je določeno v členu 35 Protokola, razen če se pogodbenice tega dopolnilnega protokola ne dogovorijo drugače. Prvi pregled vključuje pregled učinkovitosti členov 10 in 12.
      Člen 14
      Konferenca pogodbenic kot zasedanje pogodbenic Protokola
      1.   Ob upoštevanju odstavka 2 člena 32 Konvencije je konferenca pogodbenic kot zasedanje pogodbenic Protokola namenjena zasedanju pogodbenic tega dopolnilnega protokola.
      2.   Konferenca pogodbenic kot zasedanje pogodbenic Protokola redno pregleduje izvajanje tega dopolnilnega protokola in v okviru svojih pooblastil sprejema odločitve, potrebne za spodbujanje njegovega učinkovitega izvajanja. Opravlja funkcije, ki ji jih nalaga ta dopolnilni protokol, ter smiselno opravlja tudi funkcije, ki so ji naložene z odstavkoma 4(a) in (f) člena 29 Protokola.
      Člen 15
      Sekretariat
      Sekretariat, ustanovljen s členom 24 Konvencije, je tudi sekretariat tega dopolnilnega protokola.
      Člen 16
      Povezava med Konvencijo in Protokolom
      1.   Ta dopolnilni protokol dopolnjuje Protokol in ga ne spreminja.
      2.   Ta dopolnilni protokol ne vpliva na pravice in obveznosti pogodbenic tega dopolnilnega protokola, ki izhajajo iz Konvencije in Protokola.
      3.   Razen če je v tem dopolnilnem protokolu predvideno drugače, se določbe Konvencije in Protokola smiselno uporabljajo tudi za ta dopolnilni protokol.
      4.   Brez poseganja v odstavek 3 ta dopolnilni protokol ne vpliva na pravice in obveznosti pogodbenic po mednarodnem pravu.
      Člen 17
      Podpis
      Ta dopolnilni protokol je na voljo za podpis pogodbenicam Protokola od 7. marca 2011 do 6. marca 2012 na sedežu Združenih narodov v New Yorku.
      Člen 18
      Začetek veljavnosti
      1.   Ta dopolnilni protokol začne veljati devetdeseti dan po dnevu deponiranja štiridesete listine o ratifikaciji, sprejetju, odobritvi ali pristopu države ali regionalne organizacije za gospodarsko povezovanje, ki je pogodbenica Protokola.
      2.   Ta dopolnilni protokol začne za državo ali regionalno organizacijo za gospodarsko povezovanje, ki ga je ratificirala, sprejela ali odobrila ali pristopila k njemu po tem, ko je bila deponirana štirideseta listina v skladu z odstavkom 1, veljati devetdeseti dan po dnevu, ko je ta država ali regionalna organizacija za gospodarsko sodelovanje deponirala svojo listino o ratifikaciji, sprejetju, odobritvi ali pristopu, ali na dan začetka veljavnosti Protokola za to državo ali regionalno organizacijo za gospodarsko povezovanje, pri čemer velja tista od možnosti, ki nastopi pozneje.
      3.   Za namene odstavkov 1 in 2 se nobena listina, ki jo deponira regionalna organizacija za gospodarsko povezovanje, ne šteje kot dodatna k tistim, ki jih deponirajo države članice take organizacije.
      Člen 19
      Pridržki
      Pridržki k temu dopolnilnemu protokolu niso možni.
      Člen 20
      Odstop
      1.   Kadar koli po dveh letih od dneva, ko je za pogodbenico začel veljati ta dopolnilni protokol, lahko ta pogodbenica odstopi od njega s predložitvijo pisnega uradnega obvestila depozitarju.
      2.   Vsak tak odstop začne učinkovati po izteku enega leta po dnevu, ko je depozitar prejel uradno obvestilo o njem, ali na poznejši datum, če je ta določen v uradnem obvestilu o odstopu.
      3.   Šteje se, da vsaka pogodbenica, ki v skladu s členom 39 Protokola odstopi od Protokola, odstopi tudi od tega dopolnilnega protokola.
      Člen 21
      Verodostojna besedila
      Izvirnik tega dopolnilnega protokola, katerega besedila v angleškem, arabskem, francoskem, kitajskem, ruskem in španskem jeziku so enako verodostojna, se deponira pri generalnem sekretarju Združenih narodov.
      V POTRDITEV TEGA so spodaj podpisani, ki so bili za to ustrezno pooblaščeni, podpisali ta dopolnilni protokol.

         V Nagoji, dne petnajstega oktobra dva tisoč deset.


title: Sklep Sveta (EU) 2017/730 z dne 25. aprila 2017 o sklenitvi Sporazuma v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji

text:
               26.4.2017

               SL

               Uradni list Evropske unije

               L 108/1

         SKLEP SVETA (EU) 2017/730
   z dne 25. aprila 2017
   o sklenitvi Sporazuma v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Svet je 15. julija 2013 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Hrvaške k Uniji.

               (2)

               Pogajanja je vodila Komisija v skladu s pogajalskimi smernicami, ki jih je sprejel Svet.

               (3)

               Ta pogajanja so se zaključila in Sporazum v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII GATT 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (v nadaljnjem besedilu: Sporazum) je bil parafiran 12. julija 2016.

               (4)

               Sporazum je bil podpisan v imenu Unije dne 25. novembra 2016 v skladu s Sklepom Sveta (EU) 2016/1995 (2), s pridržkom njegove poznejše sklenitve.

               (5)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije opravi uradno obvestitev iz Sporazuma, s čimer se izrazi soglasje Unije, da jo Sporazum zavezuje (3).
   Člen 3
   Ta sklep začne veljati na dan sprejetja.

      V Luxembourgu, 25. aprila 2017

            Za Svet

            Predsednik

         I. BORG

      (1)  Evropski parlament je sklenitev sporazuma odobril 15. marca 2017.

      (2)  Sklep Sveta (EU) 2016/1995 z dne 11. novembra 2016 o podpisu, v imenu Evropske unije, Sporazuma v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (UL L 308, 16.11.2016, str. 1).

      (3)  Generalni sekretariat Sveta v Uradnem listu Evropske unije objavi datum začetka veljavnosti sporazuma.


title: Sklep Sveta (EU) 2015/238 z dne 10. februarja 2015 o sklenitvi, v imenu Evropske unije, Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije

text:
               16.2.2015

               SL

               Uradni list Evropske unije

               L 40/1

         SKLEP SVETA (EU) 2015/238
   z dne 10. februarja 2015
   o sklenitvi, v imenu Evropske unije, Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) in (7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Dne 11. julija 2012 je Evropski svet je sprejel Sklep 2012/419/EU z (1) o spremembi položaja Mayotteja v razmerju do Evropske unije, z učinkom od 1. januarja 2014. S tem dnem Mayotte ni več čezmorska država ali ozemlje in je postal najbolj oddaljena regija Unije v smislu člena 349 Pogodbe o delovanju Evropske unije (PDEU).

               (2)

               Svet je pooblastil Komisijo za pogajanje v imenu Unije o sporazumu z Republiko Sejšeli glede dostopa ribiških plovil, ki plujejo pod zastavo Republike Sejšeli, do voda in morskih bioloških virov Evropske unije, zlasti v izključni ekonomski coni ob obali Mayotta.

               (3)

               Sporazum med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije je bil podpisan v skladu s Sklepom 2014/331/EU (2) in se od 20. maja 2014 uporablja začasno.

               (4)

               Sporazum ustanavlja skupni odbor, ki je pristojen za spremljanje njegove uporabe. Poleg tega lahko v skladu s Sporazumom skupni odbor odobri nekatere spremembe Sporazuma. Da bi olajšali odobritev takšnih sprememb, je primerno pod posebnimi pogoji Komisijo pooblastiti, da jih po poenostavljenem postopku odobri.

               (5)

               Da bi organi na Mayottu lahko izvajali pravila skupne ribiške politike od dneva, ko Mayotte postane najbolj oddaljena regija, je treba določiti ustrezni upravni okvir, dejavnosti nadzora in fizično infrastrukturo ter zagotoviti ustrezno krepitev zmogljivosti. To bo prav tako pomagalo pri zahtevi za izpolnitev mednarodnih obveznosti poročanja Unije.

               (6)

               Zato bi bilo treba organom Mayotta, pristojnim za ribištvo, zagotoviti potrebna finančna sredstva z uporabo sredstev iz pristojbin, ki jih lastniki plovil plačajo neposredno Mayottu. Takšna rešitev je primerna z ozirom na tesen odnos, ki se je razvil med ladjevjem Sejšelov in lokalno skupnostjo francoske najbolj oddaljene regije Mayotte. Ribolovno ladjevje, ki pluje pod zastavo Sejšelov, je v vodah Mayotta več let opravljalo ribolovne dejavnosti na podlagi dogovora med Mayottom in lastniki plovil, pri čemer lastniki plovil pristojbino za ribolov v vodah Mayotta plačujejo Mayottu. Da bi ohranili nadaljevanje ribolovnih dejavnosti in s tem povezane koristi za Mayotte, je primerno, da vsa plačila v zvezi z dovoljenji in ulovom na podlagi tega sporazuma neposredno koristi lokalna skupnost na Mayottu.

               (7)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije se odobri v imenu Unije (3).
   Člen 2
   1.   Francija je pooblaščena, da za račun svoje najbolj oddaljene regije Mayotte prejema plačila, povezana z dovoljenji in ulovom ter druge pristojbine, ki jih morajo plačati upravljavci plovil, ki plujejo pod zastavo Sejšelov, za pridobitev dostopa do voda in morskih bioloških virov v vodah EU, ki se nahajajo ob obali Mayotta v skladu z določbami odstavkov 8 in 9 oddelka 1 poglavja III ter oddelka 2 Priloge k Sporazumu. Te prejemke uporabi Francija za vzpostavitev ustreznega upravnega okvira, dejavnosti nadzora, fizične infrastrukture in zagotovitev ustrezne krepitve zmogljivosti, da bi uprava Mayotta izpolnila zahteve skupne ribiške politike.
   2.   Francija Komisiji predloži podrobnosti o bančnem računu..
   3.   Na koncu vsakega leta izvajanja Sporazuma Francija pošlje Komisiji podrobno poročilo o plačilih, ki so jih izvedla plovila, ki imajo dovoljenje za ribolov, in o uporabi teh plačil.
   Člen 3
   Predsednik Sveta v imenu Unije pošlje uradno obvestilo iz člena 19 Sporazuma (4).
   Člen 4
   Ob upoštevanju določb in pogojev, določenih v Prilogi, je Evropska komisija pooblaščena, da v skupnem odboru v imenu Unije odobri spremembe Sporazuma.
   Člen 5
   Ta sklep začne veljati na dan sprejetja.

      V Bruslju, 10. februarja 2015

            Za Svet

            Predsednik

         E. RINKĒVIČS

      (1)  Sklep Evropskega sveta 2012/419/EU z dne 11. julija 2012 o spremembi položaja Mayotteja v razmerju do Evropske unije (UL L 204, 31.7.2012, str. 131).

      (2)  Sklep Sveta 2014/331/EU z dne 14. aprila 2014 o podpisu, v imenu Evropske unije, in začasni uporabi Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije (UL L 167, 6.6.2014, str. 1).

      (3)  Sporazum je bil objavljen v UL L 167, 6.6.2014, str. 4, skupaj s sklepom o podpisu.

      (4)  Datum začetka veljavnosti Sporazuma bo objavil generalni sekretariat Sveta v Uradnem listu Evropske unije.

      PRILOGA

         Obseg pooblastila in postopek za oblikovanje stališča Unije v skupnem odboru

                  1.

                  Komisija je pooblaščena za pogajanja z Republiko Sejšeli in odobritev sprememb Sporazuma, če je to potrebno in ob izpolnjevanju odstavka 3 te priloge, glede naslednjih vprašanj:

                              (a)

                              ponovna ocena in prilagoditev ribolovnih možnosti v skladu s členom 9 Sporazuma;

                              (b)

                              pregled tehničnih določb Sporazuma in Priloge, vključno s pregledom tehničnih predpisov o VMS v skladu s točko 10 Dodatka 6 Priloge k Sporazumu.

                  2.

                  V skupnem odboru, ustanovljenem na podlagi člena 8 Sporazuma, Komisija:

                              (a)

                              deluje v skladu s cilji Unije v okviru skupne ribiške politike;

                              (b)

                              zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike;

                              (c)

                              zagovarja stališča, skladna z ustreznimi pravili, ki jih sprejmejo regionalne organizacije za upravljanje ribištva.

                  3.

                  Če naj bi se na seji skupnega odbora sprejel sklep o spremembah Sporazuma iz odstavka 1, se sprejmejo ustrezni ukrepi, da bi se v stališču, ki se izrazi v imenu Unije, upoštevala najnovejša statistična, biološka in druga ustrezna dognanja, posredovana Komisiji.
                  Službe Komisije v ta namen, na podlagi teh dognanj in dovolj zgodaj pred zadevno sejo skupnega odbora posredujejo Svetu ali njegovim pripravljalnim telesom v razpravo in odobritev pripravljalni dokument, v katerem navedejo podrobnosti predvidenega stališča Unije.
                  Če med nadaljnjimi sestanki, tudi med samo sejo, ni mogoče doseči dogovora, s katerim bi zagotovili, da bodo v stališču Unije upoštevani novi dejavniki, se zadeva predloži Svetu ali njegovim pripravljalnim telesom.
                  Komisija lahko v ustreznem roku sprejme kakršne koli ukrepe v okviru nadaljnjega ukrepanja na podlagi sklepa skupnega odbora ter po potrebi tudi objavi zadevni sklep v Uradnem listu Evropske unije in predloži predloge, potrebne za izvajanje navedenega sklepa.


title: 2011/233/EU: Sklep Evropskega parlamenta in Sveta z dne 5. aprila 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga ESPG/2010/010 CZ/Unilever, Češka republika)

text:
               13.4.2011

               SL

               Uradni list Evropske unije

               L 98/13

         SKLEP EVROPSKEGA PARLAMENTA IN SVETA
   z dne 5. aprila 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga ESPG/2010/010 CZ/Unilever, Češka republika)
   (2011/233/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3),
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene po 1. maju 2009, razširjeno, da bi vključili pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Češka je vlogo za uporabo sredstev ESPG v zvezi s presežnimi delavci v podjetju Unilever ČR spol.s r.o. vložila 24. marca 2010 in jo dopolnila z dodatnimi informacijami do 20. septembra 2010. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 323 820 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je vložila Češka –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 323 820 EUR za sredstva za prevzem obveznosti in sredstva za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 5. aprila 2011

            Za Evropski parlament

            Predsednik

         J. BUZEK

            Za Svet

            Predsednica

         GYŐRI E.

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2008/435/ES: Sklep Sveta z dne 6. junija 2008 o imenovanju dveh francoskih članov Odbora regij

text:
               12.6.2008

               SL

               Uradni list Evropske unije

               L 153/35

      SKLEP SVETA

   z dne 6. junija 2008
   o imenovanju dveh francoskih članov Odbora regij
   (2008/435/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga francoske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep št. 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Dve mesti članov Odbora regij sta se izpraznili zaradi poteka mandatov g. Alfreda ALMONTA in g. Olivierja BERTRANDA –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujeta člana:

               —

               G. Alfred ALMONT, mestni svetnik v Schoelcherju (sprememba mandata),

               —

               G. Olivier BERTRAND, mestni svetnik v Saint-Sylvain de Bellegarde (sprememba manadata).

         Člen 2
   Ta sklep začne učinkovati na dan sprejetja.

      V Luxembourgu, 6. junija 2008

            Za Svet

            Predsednik

         A. VIZJAK

      (1)  UL L 56, 25.2.2006, str. 75.


title: Sklep Sveta z dne 22. januarja 2001 o ustanovitvi Političnega in varnostnega odbora

text:
Pomembno pravno obvestilo

|

32001D0078

Uradni list L 027 , 30/01/2001 str. 0001 - 0003

		Sklep Svetaz dne 22. januarja 2001o ustanovitvi Političnega in varnostnega odbora(2001/78/SZVP)SVET EVROPSKE UNIJE JE –ob upoštevanju Pogodbe o Evropski uniji in zlasti člena 28(1) Pogodbe,ob upoštevanju Pogodbe o ustanovitvi Evropske skupnosti in zlasti člena 207 Pogodbe,ob sklicevanju na člen 25 Pogodbe o Evropski uniji,ob upoštevanju naslednjega:(1) Evropski svet se je v Helsinkih načeloma dogovoril, da ustanovi Politični in varnostni odbor in na temelju teh dogovorov je bil s Sklepom Sveta 2000/143/SZVP [1] ustanovljen Začasni politični in varnostni odbor.(2) Evropski svet je v Nici med 7. in 11. decembrom 2000 dosegel dogovor o ustanovitvi stalnega političnega in varnostnega odbora, določil njegovo vlogo, modalitete in funkcije.(3) V skladu s smernicami Evropskega sveta iz Nice naj bi bil ta odbor pripravljen za opravljanje svojega dela.(4) Načelo enotnega zastopanja držav članic Unije mora biti spoštovano v celoti –SKLENIL:Člen 1Politični in varnostni odbor (PVO) (v nadaljnjem besedilu odbor) se ustanovi kot stalna formacija Odbora iz člena 25 Pogodbe.Člen 2Vloga, modalitete in funkcije odbora so določene v Prilogi, ki prevzema Prilogo III k poročilu predsedstva in ki ga je odobril Evropski svet v Nici.Člen 3Ta sklep začne veljati z dnem sprejetja.Člen 4Ta sklep se objavi v Uradnem listu.V Bruslju, 22. januarja 2001Za SvetPredsednicaA. Lindh[1] Sklep Sveta 2000/143/SZVP z dne 14. februarja 2000 o ustanovitvi Začasnega političnega in varnostnega odbora (UL L 49, 22.2.2000, str. 1).--------------------------------------------------PRILOGAPOLITIČNI IN VARNOSTNI ODBORGlede na pristop, sprejet v Helsinkih, je PVO glavni člen evropske varnostne in obrambne politike (EVOP) in skupne zunanje in varnostne politike (SZVP): "PVO se bo ukvarjal z vsemi vidiki SZVP, vključno s SEVOP…". Brez vpliva na člen 207 Pogodbe o ustanovitvi Evropske skupnosti ima PVO osrednjo vlogo pri določanju in spremljanju odziva EU na krizo.PVO se bo ukvarjal z vsemi nalogami, ki jih določa člen 25 Pogodbe o Evropski uniji (PEU). Skliče se lahko na ravni političnih direktorjev.Po posvetovanju s predsedstvom in brez vpliva na člen 18 PEU lahko PVO predseduje generalni sekretar/visoki predstavnik za SZVP, zlasti v primerih krize.1. Naloge PVO so predvsem naslednje:(a) spremljanje mednarodnega položaja na področjih, ki spadajo v skupno zunanjo in varnostno politiko, pomoč pri določanju usmeritev z oblikovanjem "mnenj" za Svet, bodisi na zahtevo Sveta ali na lastno pobudo, in spremljanje izvajanja dogovorjenih politik, vse brez vpliva na člen 207 Pogodbe o ustanovitvi Evropske skupnosti in na pristojnosti predsedstva in Komisije;(b) proučevanje osnutkov sklepov Sveta za splošne zadeve, v katerih ima pristojnosti;(c) zagotavljanje smernic drugim odborom glede zadev, ki spadajo v SZVP;(d) vzdrževanje prednostnih odnosov z generalnim sekretarjem/visokim predstavnikom (GS/VP) in s posebnimi predstavniki;(e) pošiljanje smernic Vojaškemu odboru; prejemanje mnenj in priporočil od Vojaškega odbora. Predsednik Vojaškega odbora (VOEU), ki zagotavlja povezavo z Vojaškim štabom Evropske unije (VŠEU), po potrebi sodeluje na sestankih PVO;(f) prejemanje informacij, priporočil in mnenj od odbora za civilne vidike kriznega upravljanja in pošiljanje smernic, ki spadajo v okvir SZVP;(g) usklajevanje, nadzor in spremljanje razprav o vprašanjih SZVP v okviru različnih delovnih skupin, ki jim lahko pošilja smernice in katerih poročila mora pregledovati;(h) vodenje političnega dialoga v lastni pristojnosti in v oblikah, ki jih določa Pogodba;(i) omogočanje prednostnega foruma za dialog o EVOP s petnajsterico in šesterico ter z Natom v skladu z dogovori iz ustreznih dokumentov;(j) prevzemanje odgovornosti, pod okriljem Sveta, za politične usmeritve razvoja vojaških zmogljivosti ob upoštevanju vrste krize, na katero se želi Unija odzvati. Kot del razvoja vojaških zmogljivosti PVO sprejme mnenje Vojaškega odbora, ki mu pomaga evropski Vojaški štab.2. Poleg tega je PVO v primeru krize edino telo Sveta, ki se ukvarja s kriznimi razmerami in proučuje vse možnosti, ki bi se lahko upoštevale kot odziv Unije v okviru enotnega institucionalnega okvira, brez vpliva na postopke sprejemanja odločitev in izvajanja v vsakem od stebrov. Tako sta Svet, njegovo pripravljalno delo opravi Coreper, in Komisija edina pooblaščena, vsak v okviru svojih pristojnosti in v skladu s postopki iz pogodb, da sprejemata pravno obvezujoče odločitve. Komisija izvaja svojo odgovornost, vključno s pristojnostjo dajanja pobud, v skladu s pogodbami. Coreper opravlja naloge, ki so prenesene nanj v skladu s členom 207 Pogodbe o ustanovitvi Evropske skupnosti in s členom 19 poslovnika Sveta. V ta namen ga PVO pravočasno obvešča.V kriznih razmerah je še posebno potrebna tesna uskladitev med tema telesoma, ki jo zagotavlja zlasti:(a) kjer je potrebno, udeležba predsedujočega PVO na sestankih Coreper;(b) vloga svetovalcev za zunanje zadeve, katerih naloga je vzdrževanje učinkovite in stalne usklajenosti med razpravami na področju SZVP in tistimi, ki potekajo v drugih stebrih (Priloga k zaključkom Sveta z dne 11. maja 1992).Za pripravo odziva EU na krizo mora PVO Svetu predlagati politične cilje, za uresničevanje katerih si prizadeva Unija, in priporočiti celovit okvir možnosti, katerih namen je prispevati k rešitvi krize. Zlasti lahko oblikuje mnenje, ki Svetu priporoča sprejetje skupnih ukrepov. Brez vpliva na vlogo Komisije nadzoruje izvajanje sprejetih ukrepov in ocenjuje njihove učinke. Komisija obvesti PVO o ukrepih, ki jih je sprejela ali jih namerava sprejeti. Države članice obvestijo PVO o ukrepih, ki so jih sprejele ali jih nameravajo sprejeti na državni ravni.PVO izvaja "politični nadzor in strateško usmerjanje" vojaškega odziva EU na krizo. V ta namen, na podlagi mnenj in priporočil Vojaškega odbora, oceni zlasti bistvene elemente (strateške vojaške opcije, ki vključujejo poveljniško strukturo, zasnovo operacije, načrt operacije), ki so predloženi Svetu.PVO ima glavno vlogo pri poglobljenih posvetovanjih, zlasti z Natom in vpletenimi tretjimi državami.Generalni sekretar/visoki predstavnik na podlagi postopkov PVO usmerja dejavnosti Kriznega centra. Slednji podpira PVO in ga oskrbuje z informacijami v pogojih, primernih za obvladovanje kriz.Da bi PVO lahko zagotavljal popoln "politični nadzor in strateško usmerjanje" vojaškega kriznega upravljanja, se vzpostavijo naslednji postopki:(a) za začetek operacije PVO pošlje Svetu priporočilo, ki temelji na mnenjih Vojaškega odbora v skladu z običajnimi pripravljalnimi postopki Sveta. Na tej podlagi Svet sprejme odločitev o začetku operacije v okviru skupne akcije;(b) v skladu s členoma 18 in 26 PEU bo skupna akcija določila zlasti vlogo generalnega sekretarja/visokega predstavnika pri izvajanju ukrepov, ki spadajo v okvir "političnega nadzora in strateškega vodenja", ki ga izvaja PVO. Pri teh ukrepih generalni sekretar/visoki predstavnik deluje na podlagi privolitve PVO. Če bi se izkazalo, da je primeren nov sklep Sveta, se lahko uporabi poenostavljeni pisni postopek (člen 12(4) poslovnika Sveta);(c) med operacijo bo za obveščenost Sveta zadolžen PVO s poročili, ki jih bo predstavil generalni sekretar/visoki predstavnik v vlogi predsedujočega PVO.--------------------------------------------------


title: Odločba Nadzornega organa EFTA št. 412/06/COL z dne 19. decembra 2006 o sprejetju odločbe glede sheme za vračilo davka za pomorščake na krovu ladij Norveškega navadnega ladijskega registra – Povzetek podatkov

text:
               17.5.2007

               SL

               Uradni list Evropske unije

               C 111/20

         Odločba Nadzornega organa EFTA št. 412/06/COL z dne 19. decembra 2006 o sprejetju odločbe glede sheme za vračilo davka za pomorščake na krovu ladij Norveškega navadnega ladijskega registra
   Povzetek podatkov
   (2007/C 111/08)

               Številka pomoči

               61026

               Država Efte

               Kraljevina Norveška

               Regija

               Norveška

               Naziv in cilji sheme pomoči

               Shema za vračilo davka za pomorščake, zaposlene na krovu ladij Norveškega navadnega ladijskega registra (NOR).
               Glavni cilj sheme za vračilo davka za zaposlovanje in usposabljanje pomorščakov je varovati in spodbujati zaposlovanje norveških pomorščakov in pomorščakov EGP, zagotoviti novačenje in kvalificirano usposabljanje pomorščakov ter izboljšati konkurenčnost podjetij, ki zaposlujejo takšne pomorščake. Hkrati ima shema širši strateški cilj ohranitve in razvoja znanja pomorskih industrij na splošno in izboljšanja varnosti

               Pravna podlaga

               Letni davčni proračun glede na odločitev norveškega parlamenta in uredbo št. 1720 z dne 21. decembra 2005

               Načrtovani letni izdatki

               Shema pomoči

               Načrtovani letni izdatki za leto 2006:
               za samo shemo

               1 210 milijonov NOK

               152 milijonov EUR

               za priglašene spremembe sheme za leto 2006

               45 milijonov NOK

               5,65 milijona EUR

               Trajanje

               Shema za vračilo davka je predmet letne proračunske odobritve norveškega parlamenta, s katero se določi obseg sheme. Zato je shema omejena na proračunsko leto. Nadaljevanje sheme je vsako leto pogojeno z odobritvijo proračunskih sredstev za naslednje leto. Shema načeloma ni omejena na določeno časovno obdobje, vendar pa bo, če bo še vedno veljala, ponovno priglašena čez deset let

               Največja intenzivnost sheme pomoči

               Shema pomoči lastnikom ladij vrača davke in prispevke za socialno varnost, zbrane od pomorščakov, ter prispevke za socialno varnost, ki jih plačajo lastniki ladij.
               Ta povrnjena sredstva ne bodo nikoli presegla zneska plačane dohodnine in prispevkov za socialno varnost

               Gospodarski sektorji

               Pomorski promet

               Naziv in naslov organa, ki dodeli pomoč

                           Ministry of Trade and Industry

                           P.O. Box 8014 Dep

                           N-0030 Oslo


title: 2014/500/SZVP: Sklep Političnega in varnostnega odbora Atalanta/4/2014 z dne 24. julija 2014 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa Atalanta/1/2014

text:
               26.7.2014

               SL

               Uradni list Evropske unije

               L 222/14

         SKLEP POLITIČNEGA IN VARNOSTNEGA ODBORA ATALANTA/4/2014
   z dne 24. julija 2014
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa Atalanta/1/2014

      (2014/500/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

               (2)

               PVO je 18. marca 2014 sprejel Sklep Atalanta/1/2014 (2), s katerim je za poveljnika sil EU imenoval kontradmirala (LH) Jürgena zur MÜHLENA.

               (3)

               Poveljnik operacije EU je priporočil, da se kontraadmiral Guido RANDO imenuje za novega poveljnika sil EU, ki zamenja kontradmirala (LH) Jürgena zur MÜHLENA.

               (4)

               Vojaški odbor EU to priporočilo podpira.

               (5)

               Sklep Atalanta/1/2014 bi bilo zato treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral Guido RANDO je od 6. avgusta 2014 imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
   Člen 2
   Sklep Atalanta/1/2014 se razveljavi.
   Člen 3
   Ta sklep začne veljati 6. avgusta 2014.

      V Bruslju, 24. julija 2014

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  Sklep Političnega in varnostnega odbora Atalanta/1/2014 z dne 18. marca 2014 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa Atalanta/3/2013 (UL L 85, 21.3.2014, str. 8).


title: Sklep Sveta z dne 18. junija 2001 o sklenitvi Sporazuma med Evropsko skupnostjo in Republiko Bolgarijo o sodelovanju Republike Bolgarije v Evropski agenciji za okolje in v Evropskem okoljskem informacijskem in opazovalnem omrežju

text:
Pomembno pravno obvestilo

|

32001D0589

Uradni list L 213 , 07/08/2001 str. 0065 - 0065

		Sklep Svetaz dne 18. junija 2001o sklenitvi Sporazuma med Evropsko skupnostjo in Republiko Bolgarijo o sodelovanju Republike Bolgarije v Evropski agenciji za okolje in v Evropskem okoljskem informacijskem in opazovalnem omrežju(2001/589/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 175(1) v zvezi s prvim stavkom prvega pododstavka člena 300(2) in prvega pododstavka člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Evropska agencija za okolje in Evropsko okoljsko informacijsko in opazovalno omrežje sta bila ustanovljena z Uredbo (EGS) št. 1210/90 [3].(2) Evropski svet v Luxembourgu (decembra 1997) je sodelovanje v programih in agencijah Skupnosti opredelil kot način pospeševanja predpristopne strategije za srednje- in vzhodnoevropske države. V primeru agencij sklepi Evropskega sveta določajo, da "se agencije Skupnosti, v katerih bodo države pristopnice lahko sodelovale, ugotavljajo za vsak primer posebej".(3) Evropski Svet v Helsinkih (decembra 1999) je ponovno potrdil vključevalno naravo pristopnega procesa, ki obsega sedaj 13 držav kandidatk znotraj enotnega okvira, pri čemer države kandidatke pri procesu pristopanja sodelujejo enakopravno.(4) Svet je 14. februarja 2000 pooblastil Komisijo, da opravi pogajanja o sodelovanju držav pristopnic v Evropski agenciji za okolje. Komisija je podpisala sklepno listino pogajanj dne 9. oktobra 2000.(5) Sporazum iz tega sklepa je treba odobriti –SKLENIL:Člen 1Sporazum med Evropsko skupnostjo in Republiko Bolgarijo o sodelovanju Republike Bolgarije v Evropski agenciji za okolje in v Evropskem okoljskem informacijskem in opazovalnem omrežju se odobri v imenu Skupnosti.Besedilo Sporazuma je navedeno v Prilogi k temu sklepu.Člen 2Predsednika Sveta se pooblasti, da imenuje osebo ali osebe, pooblaščene za deponiranje uradnega obvestila iz člena 18 Sporazuma.Člen 3Ta sklep se objavi v Uradnem listu Evropskih skupnosti.V Luxembourgu,18. junija 2001Za SvetPredsednikM. Winberg[1] UL C 120 E, 24.4.2001, str. 195.[2] Mnenje z dne 31.5.2001 (še ni objavljeno v Uradnem listu).[3] UL L 120, 11.5.1990, str. 1. Uredba, kakor je nazadnje spremenjena z Uredbo (ES) št. 933/1999 (UL L 117, 5.5.1999, str. 1).--------------------------------------------------


title: 2013/484/EU: Sklep Sveta z dne 30. septembra 2013 o imenovanju španskega člana Odbora regij

text:
               5.10.2013

               SL

               Uradni list Evropske unije

               L 263/17

         SKLEP SVETA
   z dne 30. septembra 2013
   o imenovanju španskega člana Odbora regij
   (2013/484/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Antonia GRIÑÁNA MARTÍNEZA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se za člana Odbora regij imenuje:

               —

               Susana DÍAZ PACHECO, Presidenta de la Junta de Andalucía.

         Člen 2
   Ta sklep začne veljati na dan sprejetja.

      V Bruslju, 30. septembra 2013

            Za Svet

            Predsednik

         L. LINKEVIČIUS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Izvršnega odbora z dne 21. novembra 1994 o uvedbi računalniško podprtega postopka za posvetovanje s centralnimi organi v skladu s členom 17(2) Konvencije o izvajanju Schengenskega sporazuma (SCH/Com-ex (94)15 Rev.)

text:
Pomembno pravno obvestilo

|

41994D0015

Uradni list L 239 , 22/09/2000 str. 0165 - 0165

		Sklep Izvršnega odboraz dne 21. novembra 1994o uvedbi računalniško podprtega postopka za posvetovanje s centralnimi organi v skladu s členom 17(2) Konvencije o izvajanju Schengenskega sporazuma(SCH/Com-ex (94)15 Rev.)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 17(2) te konvencije,SKLENIL:1. Za izvajanje določb o izdajanju vizumov se uporablja računalniško podprt postopek za posvetovanje s centralnimi organi drugih pogodbenic v skladu z načeli, opredeljenimi v priloženem Podatkovnem slovarju (SCH/II-VISION (93)20 rev. 3 [1], ter z namenomizvajanja Konvencije o izvajanju Schengenskega sporazuma. Če posamezne pogodbenice še ne izpolnjujejo vseh tehničnih pogojev za uporabo računalniško podprtega postopka v trenutku, ko bo pričela veljati Konvencija o izvajanju Schengenskega sporazuma, jim bodo podatki, pridobljeni na podlagi posvetovanja, predloženi klasično v skladu z določbami Skupnih konzularnih navodil.2. Izvršni odbor poziva vse pogodbenice, da čim prej izpolnijo tehnične pogoje, ki so potrebni za uporabo računalniško podprtega postopka.3. Če omrežje "SIRENE" (faza II), ki je namenjeno prenosu podatkov, pridobljenih na podlagi posvetovanja, še ne bo vzpostavljeno v trenutku, ko bodo ta načela postopka začela veljati, morajo pogodbenice sprejeti potrebne ukrepe, s katerimi bodo zagotovile prenos podatkov preko javnih vodov. Pogodbenice pri prenosu podatkov jamčijo za ustrezno stopnjo varnosti.4. Vsaka pogodbenica prevzame v svoji državi stroške postavitev, potrebnih za računalniško podprt postopek za posvetovanje. Po letu dni od začetka delovanja sistema se pogodbenice posvetujejo o možnem nadomestilu za stroške, ki bi nastali pri prenosu podatkov, pri tem pa upoštevajo načelo odgovornosti povzročitelja stroškov. Pri tem pogodbenice upoštevajo, da mora pri izvajanju postopka vsaka država, ki je zaprošena za posvetovanje, varovati tudi zakonite varnostne interese tiste države, ki se posvetuje.Pogodbenice beležijo stroške, ki nastanejo pri postopku posvetovanja, od začetka delovanja sistema, in predložijo pregled teh stroškov najpozneje v letu dni.Heidelberg, 21. novembra 1994PredsednikBernd Schmidbauer[1] Zaupen dokument.--------------------------------------------------


title: 2004/536/ES:Sklep Sveta v sestavi voditeljev držav ali vlad z dne 29. junija 2004 o predlaganju osebe, ki jo namerava imenovati za predsednika Komisije

text:
               7.7.2004

               SL

               Uradni list Evropske unije

               L 236/15

      SKLEP SVETA V SESTAVI VODITELJEV DRŽAV ALI VLAD

   z dne 29. junija 2004
   o predlaganju osebe, ki jo namerava imenovati za predsednika Komisije
   (2004/536/ES)
   SVET EVROPSKE UNIJE JE –
   v sestavi voditeljev držav ali vlad,
   ob upoštevanju Pogodbe o ustanovitvi Evropske skupnosti in zlasti prvega odstavka člena 214(2) Pogodbe –
   SKLENIL:
   Člen 1
   Gospod José Manuel DURÃO BARROSO se predlaga kot oseba, ki jo Svet namerava imenovati za predsednika Komisije v obdobju od 1. novembra 2004 do 31. oktobra 2009.
   Člen 2
   Ta sklep se pošlje Evropskemu parlamentu.
   Člen 3
   Ta sklep se objavi v Uradnem listu Evropske unije.

      V Bruslju, 29. junija 2004

            Predsednik

         B. AHERN